91 ຄົນ ​ເສຍ​ຊີວິດ ຍ້ອນ ໄພທຳມະຊາດ ຢູ່ບັງ​ກລາ​ແດັສ 
ພວກ​ເຈົ້າ​ໜ້າ​ທີ່ກ່າວ​ວ່າ ມີ​ຢ່າງ​ນ້ອຍ 37 ຄົນ ​ໄດ້​ເສຍ​ຊີວິດ ​ໃນ​ເຂດ​ເມືອງ Cox’s Bazar, 33 ຄົນ​ໃນ​ເຂດ​ເມືອງ Bandarban
ຜົນຕົກໜັກເປັນເວລາຫຼາຍໆມື້ ໄດ້ພາໃຫ້ເກີດດິນເຈື່ອນແລະນໍ້າຖ້ວມ ທີ່ເຮັດໃຫ້ມີຜູ້ເສຍ ຊີວິດຢ່າງນ້ອຍ 91 ຄົນ ແລະເຮັດໃຫ້ອີກຫຼາຍພັນຄົນ ຕ້ອງໄດ້ຍົກຍ້າຍອອກຈາກບ້ານ ເຮືອນຂອງພວກເຂົ້າເຈົ້າ ຢູ່ໃນພາກໃຕ້ຂອງບັງກລາແດັສ ການກູ້ໄພຍັງດໍາເນີນຢູ່ຕໍ່ມາຈົນຮອດວັນພຸດວານນີ້ ທັງຢູ່ໃນແລະອ້ອມແອ້ມ ເມືອງທ່າ Chittagong ພ້ອມທັງເມືອງ Cox’s Bazar ແລະເມືອງ Bandarban ທີ່ຕັ້ງຢູ່ໃກ້ຄຽງນັ້ນນຳ ດິນເຈື່ອນໄດ້ທັບຖົມບ້ານເຮືອນຫຼາຍຮ້ອຍຫຼັງ ໃນຄໍ່າຄືນຂອງວັນອັງຄານທີ່ຜ່ານມາ ໂດຍ ເຮັດໃຫ້ຄອບຄົວເຫຼົ່ານີ້ທັງໝົດ ຮວມທັງພວກເດັກນ້ອຍນໍາ ເສຍຊີວິດ ສ່ວນຄອບຄົວອື່ນໆ ນັ້ນ ໄດ້ຖືກຍົກຍ້າຍອອກຈາກຄຸ້ມຄົນທຸກ ໄປຢູ່ບ່ອນທີ່ມີດິນສູງ ພວກເຈົ້າໜ້າທີ່ຄຸ້ມຄອງ ໄພພິບັດກ່າວວ່າ ມີຢ່າງນ້ອຍ 50,000 ຄົນ ໄດ້ຮັບຜົນກະທົບກະເທືອນຈາກໄພນໍ້າຖ້ວມ ໃນຄັ້ງນີ້ ພວກເຈົ້າໜ້າທີ່ກ່າວວ່າ ມີຢ່າງນ້ອຍ 37 ຄົນ ໄດ້ເສຍຊີວິດ ໃນເຂດເມືອງ Cox’s Bazar, 33 ຄົນໃນເຂດເມືອງ Bandarban 21 ຄົນໃນເຂດເມືອງ Chittagong ໂທລະພາບໄດ້ອອກຂ່າວຮູບ ພວກກູ້ໄພພະຍາຍາມຊ່ອຍຂຸດເອົາ ພວກທີ່ຖືກດິນເຈື່ອນ ທັບນັ້ນອອກມາ ສ່ວນໃຫຍ່ຂອງຖະໜົນຫົນທາງແລະທາງລົດໄຟ ຫຼາຍໆເສັ້ນ ທີ່ເຊື່ອມຕໍ່ລະຫວ່າງເມືອງ Chittagong ແລະພາກສ່ວນອື່ນໆຂອງປະເທດນັ້ນ ໄດ້ຖືກໂຈະ ບໍ່ໃຫ້ໃຊ້ເປັນການຊົ່ວຄາວ ໃນວັນອັງຄານຜ່ານມານີ້ ຊຶ່ງຮວມທັງຖ້ຽວບິນ ຂາເຂົ້າແລະອອກຈາກສະໜາມບິນທ້ອງຖິ່ນ ຂອງເຂດດັ່ງກ່າວນໍາ ພວກເຈົ້າໜ້າທີ່ຮັບຜິດຊອບ ໄດ້ແຈກຢາຍເຂົ້າປາອາຫານແລະນໍ້າດື່ມ ໃຫ້ພວກທີ່ເຄາະຮ້າຍ ທີ່ໄດ້ພັດພາກຈາກບ້ານເຮືອນຊານຂອງຕົນ ຍ້ອນນໍ້າຖ້ວມໃນລະດູຝົນມໍລະສຸມຄັ້ງນີ້ ຊຶ່ງມັກ ເກີດຂຶ້ນຢູ່ເປັນປົກກະຕິໃນເຂດດິນຕໍ່າ ທີ່ມີຜູ້ຄົນອາໄສຢູ່ຢ່າງໜາແໜ້ນ ຂອງ  ນັ້ນ